Na osnovu člana 322 stav 2 Zakona o privrednim društvima („Službeni list CG“, broj 65/20), Ministarstvo finansija donijelo je

**PRAVILNIK**

**O ODREĐIVANJU KRITERIJUMA I VISINI NAKNADE ZA REGISTRACIJU PRIVREDNIH SUBJEKATA U CENTRALNOM REGISTRU PRIVREDNIH SUBJEKATA**

**Član 1**

Ovim pravilnikom propisuju se kriterijumi za određivanje i visina naknade za registraciju osnivanja, promjene i brisanja privrednih subjekata u Centralnom registru privrednih subjekata (u daljem tekstu: CRPS).

**Član 2**

Naknada za registraciju u CRPS plaća se prilikom podnošenja Jedinstvene registracione prijave.

Naknada za registraciju u CRPS razlikuje se zavisno od oblika privrednog subjekta i načina plaćanja naknade.

Naknada iz stave 1 ovog člana iznosi:

1. za registraciju osnivanja akcionarskog društva, promjene podataka o akcionarskom društvu i brisanja akcionarskog društva 40 eura;
2. za registraciju osnivanja, promjene podataka i brisanja ostalih oblika privrednih subjekata 5 eura.

**Član 3**

Ako se registracija osnivanja privrednog subjekta koji se registruje u CRPS-u obavlja elektronskim putem, naknada za registraciju u CRPS se ne naplaćuje.

**Član 4**

Ovaj pravilnik stupa na snagu osmog dana od dana objavljivanja u "Službenom listu Crne Gore".

Broj: 15692/1 **MINISTAR,**

Podgorica, 18. septembra 2020. godine **Darko Radunović**